
KÖZLEMÉNY EBÖSSZEÍRÁSRÓL
Tisztelt Vésztői Ebtartók!
Az állatok védelméről és kíméletéről szóló 1998. évi XXVIII. törvény (a továbbiakban: Ávtv.) 42/B. § (1) bekezdése szerint a tartás helye szerint illetékes települési, fővárosban a kerületi önkormányzat, illetve a fővárosi önkormányzat által közvetlenül igazgatott terület tekintetében a fővárosi önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel háromévente legalább egy alkalommal ebösszeírást végez.
VÉSZTŐ VÁROS ÖNKORMÁNYZATA
AZ ÁVTV. 42/B. § (1) BEKEZDÉSÉBEN ELŐÍRT KÖTELEZETTSÉGE TELJESÍTÉSE ÉRDEKÉBEN VÉSZTŐ VÁROS KÖZIGAZGATÁSI TERÜLETÉN ÚJRA EBÖSSZEÍRÁST RENDEL EL.
Az Ávtv. 42/B. § (5) bekezdése akként rendelkezik, hogy az eb tulajdonosa, vagy az eb tartója az ebösszeíráskor köteles az adatlapon feltüntetett adatokat a települési önkormányzat rendelkezésére bocsátani.
Az ebösszeíró adatlap beszerezhető:
· a Vésztői Közös Önkormányzati Hivatal portáján,
· az E-önkormányzati portálon,
· valamint letölthető az önkormányzat hivatalos honlapjáról, a https://veszto.hu/2026/07/13/ebosszeiras-2026/ oldalon. 
Az ebösszeíró adatlapot ebenként kell kitölteni és eljuttatni a Vésztői Közös Önkormányzati Hivatal részére az alábbi módok valamelyikén:
· postai úton a 5530 Vésztő, Kossuth Lajos utca 62. címre,
· bedobható a Hivatal portaszolgálatán elhelyezett gyűjtőládába,
· ügyfélkapun keresztül,
· elektronikus levélben (azaz emailben, aláírva, szkennelve, esetleg befotózva) az ebosszeiras@veszto.hu email címre.
AZ EBÖSSZEÍRÓ ADATLAPOK LEADÁSÁNAK, BEKÜLDÉSÉNEK HATÁRIDEJE:
2026. OKTÓBER 15. (CSÜTÖRTÖK).
Felhívom a figyelmet arra, hogy a fenti határnapot követően az adatszolgáltatási kötelezettség elmulasztása miatt 150.000 Ft összegű állatvédelmi bírság szabható ki az Ávtv. 43. § (1b) bekezdése és az állatvédelmi bírságról szóló 244/1998. (XII. 31.) Korm. rendelet 3. melléklet d) pontja értelmében.
Tájékoztatom továbbá az ebtartókat, hogy a kedvtelésből tartott állatok tartásáról és forgalmazásáról szóló 41/2010. (II. 26.) Korm. rendelet 17/B. § (10) bekezdése alapján - a négy hónapnál idősebb eb kizárólag transzponderrel (chippel) megjelölve tartható, ezért szíveskedjenek a transzponderrel meg nem jelölt ebeket szolgáltató állatorvosnál megjelöltetni.
Vésztő, 2026. július 13. 
	Balogh Csilla
	jegyző s.k.

